รีเบกกา เฟอร์กูสัน

รีเบกกา เฟอร์กูสัน (Rebecca Ferguson; เกิด 19 ตุลาคม ค.ศ. 1983) เป็นนักแสดงชาวสวีเดน เธอเป็นที่รู้จักจากบทบาทในภาพยนตร์และโทรทัศน์โดยได้แสดงในภาพยนตร์แฟรนไชส์ชื่อดังและภาพยนตร์ฮอลลีวูดหลายเรื่อง เธอได้รับการเสนอชื่อเข้าชิงรางวัลลูกโลกทองคำ และรางวัลขวัญใจนักวิจารณ์ภาพยนตร์สองครั้ง

เฟอร์กูสันเกิดจากมารดาชาวอังกฤษและบิดาชาวสวีเดน เธอเริ่มต้นอาชีพการแสดงทางโทรทัศน์ในปี 1999 กับละครโทรทัศน์สวีเดนเรื่อง Nya tider และเปิดตัวการแสดงภาพยนตร์ครั้งแรกในปี 2004 กับภาพยนตร์สยองขวัญสวีเดนเรื่อง Drowning Ghost เธอเริ่มมีชื่อเสียงในระดับนานาชาติจากการรับบทเป็นเอลิซาเบธ วูดวิลล์ ในละครอังกฤษเรื่อง The White Queen (2013) ซึ่งทำให้เธอได้รับการเสนอชื่อเข้าชิงรางวัลลูกโลกทองคำสาขานักแสดงนำหญิงยอดเยี่ยมในมินิซีรีส์หรือภาพยนตร์โทรทัศน์

สำหรับภาพยนตร์อเมริกา เฟอร์กูสันแสดงเป็นอิลซา ฟอสต์ คู่กับทอม ครูซ ในสามภาคของภาพยนตร์ชุด Mission: Impossible ตั้งแต่ Rogue Nation (2015), Fallout (2018) และ Dead Reckoning (2023) รวมถึงแสดงเป็นเลดีเจสซิกาในภาพยนตร์นวนิยายวิทยาศาสตร์เรื่อง Dune (2021) และภาคต่อ Dune: Part Two (2024) เธอรับบทเจนนี ลินด์ ในภาพยนตร์เพลง The Greatest Showman (2017) และภาพยนตร์สยองขวัญ Life (2017) และ Doctor Sleep (2019) ภาพยนตร์ตลกชีวิต Florence Foster Jenkins (2016) ภาพยนตร์ระทึกขวัญ The Girl on the Train (2016) และภาพยนตร์การเมือง A House of Dynamite (2025)

 อ้างอิง 

หมวดหมู่:นักแสดงภาพยนตร์หญิงชาวสวีเดน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2526